Νικ Μάντης

Ο Νίκολας «Νικ» Μάντης (7 Δεκεμβρίου 1935 - 13 Αυγούστου 2017) ήταν Ελληνοαμερικανός  επαγγελματίας καλαθοσφαιριστής.Nick Mantis. basketball-reference.com. Ανακτήθηκε στις 16 Μαΐου 2013.

 Κολεγιακή σταδιοδρομία 
Μετά από μια εξαιρετική σταδιοδρομία ως παίκτης στο Λύκειο Ουάσινγκτον του Ανατολικού Σικάγο στην Ιντιάνα, αγωνιζόμενος υπό τον προπονητή Τζόνι Μπαράτο, ο Μάντης έκανε μία λαμπρή κολεγιακή σταδιοδρομία στο Πανεπιστήμιο Νόρθουεστερν, όπου ηγήθηκε των Νόρθουεστερν Ουάιλντκατς σε ποσοστό εντός πεδιάς ως τεταρτοετής. Εκείνη τη σεζόν (1958-59), ήταν ο αρχηγός και οδήγησε την ομάδα στην καλύτερη θέση τους στην Big Ten Conference - την 2η θέση σε ισοβαθμία, με συνολικό ρεκόρ 15-7. Οι Ουάιλντκατς κέρδισαν εννέα από τους δέκα πρώτους αγώνες τους, κερδίζοντας το # 5 της κατάταξης Νορθ Καρολάινα Ταρ Χιλς στο Bluegrass Festival Tournament που διοργάνωσαν οι Λούισβιλ Κάρντιναλς. 

 Επαγγελματική σταδιοδρομία 
Ο Μάντης επιλέχθηκε στο NBA Ντραφτ του 1959 από τους Σεντ Λούις Χοκς, μετά από την κολεγιακή σταδιοδρομία στο Πανεπιστήμιο Νόρθουεστερν.Nick Mantis. basketball-reference.com. Ανακτήθηκε στις 16 Μαΐου 2013. Έπαιξε για τους Χοκς, τους Μινεάπολις Λέικερς και του Σικάγο Ζέφιρς, κατά τη διάρκεια της διετούς σταδιοδρομίας του στο NBA.  

Ο Μάντης έπαιξε επίσης στην Αμέρικαν Μπάσκετμπολ Λιγκ τη σεζόν 1961-62 και στη Midwest Professional Basketball League, κερδίζοντας το βραβείο του Πολυτιμότερου Παίκτη του πρωταθλήματος και το βραβείο Πρώτης Ομάδας τη σεζόν 1963-64.Midwest Professional Basketball League History. Ανακτήθηκε στις 7 Φεβρουαρίου 2016. 

 Θάνατος 
Ο Μάντης πέθανε στις 13 Αυγούστου 2017, σε ηλικία 81 ετών. 

 Παραπομπές 

 Εξωτερικοί σύνδεσμοι 

 Εισαγωγή στο Hall of Fame Καλαθοσφαίρισης της Ιντιάνα 

Κατηγορία:Αμερικανοί καλαθοσφαιριστές
Κατηγορία:Έλληνες καλαθοσφαιριστές
Κατηγορία:Ελληνοαμερικανοί
Κατηγορία:Σούτινγκ γκαρντ
Κατηγορία:Καλαθοσφαιριστές Μινεάπολις Λέικερς
Κατηγορία:Καλαθοσφαιριστές Σεντ Λούις Χοκς
Κατηγορία:Καλαθοσφαιριστές Σικάγο Ζέφιρς
Κατηγορία:Έλληνες καλαθοσφαιριστές στο NBA
Κατηγορία:Καλαθοσφαιριστές αμερικανικών συλλόγων